கேள்வி: உபோல் ரத்தனா - ஆரம்ப கால வாழ்க்கை பற்றி தகவல் சொல்.
பதில்: பூமிபால் அதுல்யாதெச் மற்றும் ராணி சிறிகித் ஆகியோரின் மூத்த குழந்தையாக ஏப்ரல் 5, 1951 அன்று சுவிட்சர்லாந்து லோசான் நகரில் உள்ள கிளினிக் டி மாண்ட்சோயிஸில் பிறந்தார். உபோல் ரத்தனா என்பது இவரது அரசப் பெயரின் ஒரு பகுதியாகும். இதற்கு "கண்ணாடி தாமரை" என்று பொருள்படும். இவரின் பெற்றோர் இவருக்கு "பே" என்று செல்லப்பெயர் சூட்டினர். இவரது குடும்பத்தில் இவர் பை யிங் என்று அழைக்கப்படுகிறார். ஊடகங்களிலும் பொதுவாக தாய் மக்களாலும், இவர் "துங்க்ரோம் யிங்" என்று அழைக்கப்படுகிறார். இது ஒரு ஆதிக்க ராணியின் மகளை அடையாளம் காணும் தலைப்பாகும். இவர் தாய்லாந்து திரும்பி, துசித் அரண்மனையின் ஆம்போர்ன் சாத்தான் குடியிருப்பு மண்டபத்தில் தங்கினார். முதல் மாத பிறந்தநாள் விழாவின் அரச கொண்டாட்டத்தில் இவரின் தந்தையால் இவர் "மரியாதைக்குரிய இளவரசி" என்று அழைக்கப்பட்டார். இவர் மன்னர் பூமிபாலின் விருப்பமான குழந்தையாக இருந்தார். ஏனெனில் இவர் கவர்ச்சியானவராகவும், கல்வியாளராகவும் மேலும், விளையாட்டுகளில் சிறந்தும் விளங்கினார். ஆனால் இவரது சகோதரர் வச்சிரலோங்கோன் அவ்வாறில்லை. மன்னர் இவருடன் டென்னிசு, பூப்பந்தாட்டம் போன்ற விளையாட்டுகளை விளையாடுவதை மிகவும் ரசித்தார். பாங்காக்கில் நடைபெற்ற 1967 தென்கிழக்கு ஆசிய தீபகற்ப விளையாட்டுப் போட்டிகளில் (இன்று "தென்கிழக்கு ஆசிய விளையாட்டுக்கள்" என்று அழைக்கப்படுகிறது) அரசனும் இளவரசியும் ஓகே டிங்கி படகோட்டப் பிரிவில் போட்டியிட்டு தாய்லாந்திற்கான தங்கப் பதக்கங்களை வென்றனர். தங்கம் ஒலிம்பிக் தங்கப்பதக்கம் வென்ற ஒரு நோர்வே மன்னரைப் போலவே, மன்னர் பூமிபாலும் விளையாட்டில் சிறந்து விளங்க வேண்டும் என்று விரும்பினார். போட்டிகள் ஏர் தலைமை மார்ஷல் டேவி சுல்லசாப் என்பவரால் ஒருங்கிணைக்கப்பட்டது. பந்தயத்தின் போது, இளவரசி முன்னேறிச் சென்று கொண்டிருந்தார். அரசன் பின்னால் பின்தங்கியிருந்தார். இது அரசனது கௌரவத்தை கெடுக்கும் என்று டேவி அஞ்சினார். ஆனால் இறுதியில் மன்னர் பந்தயத்தை வென்றார். தந்தையும் மகளும் பதக்கத்தைப் பகிர்ந்து கொண்டனர்.
கேள்வி: உபோல் ரத்தனா - கல்வி குறித்து விரிவாக சொல்லுங்கள்.
பதில்: இவர் சித்ரலதா பள்ளியில் முதன்மை முதல் இரண்டாம் நிலை வரை பயின்றார். இவர் தனது மூன்றாம் நிலை கல்விக்காக அமெரிக்கா சென்றார். இவர் மாசாச்சூசெட்சு தொழில்நுட்பக் கழகம் படித்தார். 1973 இல் கணிதத்தில் இளங்கலை அறிவியல் பட்டம் பெற்றார். பின்னர் இவர் கலிபோர்னியா பல்கலைக்கழகம் (லாஸ் ஏஞ்சலஸ்) பொது சுகாதாரத்தில் முதுகலைப் பட்டம் பெற்றார்.
கேள்வி: உபோல் ரத்தனா - தொண்டுப் பணிகள் குறித்து விரிவாக சொல்லுங்கள்.
பதில்: இளைஞர்களின் போதைப் பொருளை எதிர்த்துப் போராடுவதற்காக இவர் 2002 இல் "டு பி நம்பர் ஒன்" என்ற அறக்கட்டளையை தொடங்கினார். 2019 ஆண்டின்படி இந்த அறக்கட்டளை தாய்லாந்து முழுவதும் 31 மில்லியனுக்கும் அதிகமான உறுப்பினர்களைக் கொண்டுள்ளது. தாய்லாந்தின் தேசிய ஒளிபரப்புச் சேவையான என்.பி.டி.யில் "டால்க் டு பிரின்சஸ்" என்ற தொலைக்காட்சி நிகழ்ச்சியை இவர் தொகுத்து வழங்குகிறார். அதில் இவர் தனது போதைப்பொருள் எதிர்ப்புப் பணியின் நோக்கங்களை ஊக்குவிக்கிறார்.
கேள்வி: உபோல் ரத்தனா - திரைப்பட வாழ்க்கை பற்றி விளக்கவும்.
பதில்: 2003 ஆம் ஆண்டில், இவர் கசட்டியா என்ற தாய் நாடகத் தொடர் நடித்தார். 2006 ஆம் ஆண்டில் இவர் "பிளாய்காம்பேட்ச்" என்ற புனைப்பெயரில் எழுதிய நாடகத் தொடரான அனந்தலாய் என்ற பாத்திரத்தில் நடித்தார். 2011 இல், இளவரசியும், இவரின் மகள் பிளாய்பைலின் ஜென்சனும் ''டாவோ லாங் பா, புபா சி-என்ஜென்'' என்ற படத்தில் நடித்தனர்.
கேள்வி: உபோல் ரத்தனா - அரசியல் வாழ்க்கை என்பது என்ன?
பதில்: தாய்லாந்து பொதுத் தேர்தல், 2019 தாய்லாந்தின் முன்னாள் பிரதம மந்திரி தாக்சின் என்பவரின் தாய்லாந்து ரக்ஸா சார்ட் கட்சியின் பிரதமர் வேட்பாளராக இவர் போட்டியிடுவார் என்று அறிவிக்கப்பட்டது. இது முன்னார் இவ்வாறில்லாமல் "வியக்க வைக்கும்" நடவடிக்கை என்று பேசப்பட்டது. ஏனெனில் அரச குடும்பம் ஒருபோதும் தேர்தலில் நேரடியாக ஈடுபடுவதில்லை. அரச குடும்ப உறுப்பினர்கள் வெளிப்படையாக அரசியலில் பங்கேற்கக்கூடாது என்ற அடிப்படையில் இவரது வேட்புமனுவை இவரது சகோதரர் வச்சிரலோங்கோன் இரத்து செய்தார். மன்னரின் அற்விப்பிக்குப் பிறகு, தாய் ரக்ஸா சார்ட் கட்சி இவருக்கான ஆதரவை திரும்பப் பெற்றது. அரச ஆணையை மேற்கோள் காட்டி தேர்தல் ஆணையம் இவரை தகுதி நீக்கம் செய்தது.